15.11.2008 Jurnalul Oficial al Uniunii Europene L 306/59 REGULAMENTUL (CE) NR. 1132/2008 AL COMISIEI din 13 noiembrie 2008 de redeschidere a pescuitului de peşte industrial în apele norvegiene din zona IV de către navele care arborează pavilionul Suediei COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului (!), în special articolul 26 alineatul (4), având în vedere Regulamentul (CEE) nr. 2847/93 al Consiliului din 12 octombrie 1993 de instituire a unui sistem de control aplicabil politicii comune din domeniul pescuitului (?), în special articolul 21 alineatul (3), întrucât: (1) Regulamentul (CE) nr. 40/2008 al Consiliului din 16 ianuarie 2008 de stabilire, pentru 2008, a posibili- tăților de pescuit și a condițiilor conexe pentru anumite stocuri de peşti și grupe de stocuri de peşti, aplicabile în apele comunitare şi, pentru navele comunitare, în apele în care sunt necesare limitări ale capturilor (') stabileşte cotele pentru 2008. (2) La 27 mai 2008, Suedia a informat Comisia, în confor- mitate cu articolul 21 alineatul (2) din Regulamentul (CEE) nr. 2847/93, că va închide pescuitul de pește industrial în apele norvegiene din zona IV începând cu data de 30 mai 2008. (3) La 5 august 2008, în conformitate cu articolul 21 alineatul (3) din Regulamentul (CEE) nr. 2847/93 şi cu articolul 26 alineatul (4) din Regulamentul (CE) nr. 2371/2002, Comisia a adoptat Regulamentul (CE) nr. 779|2008 de interzicere a pescuitului de pește industrial în apele norvegiene din zona IV de către navele care arborează pavilionul Suediei sau care sunt înmatriculate în Suedia, cu efect de la aceeaşi dată. (  Conform informațiilor comunicate Comisiei de către autoritățile suedeze, o cantitate de peşte industrial este încă disponibilă în cadrul cotei suedeze în apele norvegiene din zona IV. În consecință, este oportună autorizarea pescuitului de peşte industrial în aceste ape de către navele care arborează pavilionul Suediei sau care sunt înmatriculate în această țară. (5)  Pentru a permite pescuirea cantității respective de pește industrial până la sfârşitul anului curent, este necesar ca această autorizare să intre în vigoare la 3 septembrie 2008. (6)  Regulamentul (CE) nr. 779/2008 al Comisiei trebuie abrogat de la 3 septembrie 2008, ADOPTĂ PREZENTUL REGULAMENT: Articolul 1 Abrogare Regulamentul (CE) nr. 779/2008 se abrogă. Articolul 2 Intrarea în vigoare Prezentul regulament intră în vigoare în ziua următoare datei publicării sale în Jurnalul Oficial al Uniunii Europene. Se aplică de la 3 septembrie 2008. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 13 noiembrie 2008. JO L 358, 31.12.2002, p. 59. () JO L 261, 20.10.1993, p. 1. JO L 19, 23.1.2008, p. 1. Pentru Comisie Fokion FOTIADIS Director general pentru afaceri maritime și pescuit